Dosar penal pentru fraudarea unui concurs de angajare la Ministerul Sănătății. Unicul candidat ar fi avut acces la subiecte
Doi funcționari ai Ministerului Sănătății, alături de un director au fost trimiși în judecată de către Parchetul de pe lângă Judecătoria Sectorului 1, joi, 30 mai. Aceștia sunt acuzați că au fraudat un concurs de angajare prin comiterea infracțiunii de folosire, în orice mod, direct sau indirect, de informații ce nu sunt destinate publicității ori permiterea accesului unor persoane neautorizate la aceste informații.